《过具茨诸山始达嵩少》
宋代·李廌

初踰千峰时，千峰各呈秀。
抵兹嵩高前，始觉众山陋。
恃此一柱力，天地敢分剖。
四维既张弛，穹壤托高厚。
卿云幂上国，秀色连楚薮。
众峰无耸峭，配此真培塿。
固将倍十百，何止吞八九。
余身一草木，乃欲擅去取。
出类复何言，聊贻涧滨叟。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。